નથમાં યંગસ્ટર માટે જ્યાં બાલી અને સ્ટડ સ્ટાઇલ પ્રચલિત છે ત્યાં બીજી બાજુ ટ્રેડિશનલ વેઅર માટે હવે એવા કોઈ નિયમ રહ્યા નથી કે આપણી સંસ્કૃતિના હિસાબે આવી નથ ન પહેરાય. નથની સ્ટાઇલ એક સંસ્કૃતિ સુધી સીમિત ન રહેતાં યુનિવર્સલ થઈ ગઈ છે. તમે મહારાãષ્ટ્રયન હો કે ગુજરાતી કે બંગાળી કે પછી સાઉથ ઇન્ડિયન, તમે ઇચ્છો એ સંસ્કૃતિની નથ પહેરી શકો છો. એમાં મહારાãષ્ટ્રયન નથણી ઘણી યુવતીના આકર્ષણનું કેન્દ્ર છે. ઘણી યુવતીઓ ખાસ પ્રસંગે પહેરવા માટે મહારાãષ્ટ્રયન નથણી કરાવે છે. આ નથણી કેરી શેપમાં વધારે જોવા મળે છે. મહારાãષ્ટ્રયન નથણીની ખાસિયત એ છે કે એ ગોલ્ડ સાથે મોતી અને પિન્ક, લાલ, સફેદ અને ગ્રીન જેવા વિવિધ કલરના સ્ટોનમાંથી બનાવાયેલી છે. જ્યાં સ્ટોનના કલરમાં વરાઇટી જોવા મળે છે ત્યાં મોતીના કલરમાં કોઈ વરાઇટી જોવા નહીં મળે. જ્યાં નથણી પૂરી થાય છે ત્યાં મોતી અને સોનાથી બનાવેલાં નાનાં લટકણ હોય છે. કેરી સિવાય આમાં મોતીથી બનેલા બે રાઉન્ડવાળી ડિઝાઇન, ટૉપ પર મોટો રાઉન્ડ અને નીચે કેરીના શેપની ડિઝાઇન. એ સિવાય માત્ર બાલી પણ ઘણી પ્રચલિત છે. જોકે એ બાલીમાં નાની કલાકારીગરી કરવામાં આવી હોય છે. બીજી બાજુ જે સાઉથ ઇન્ડિયન નથ હોય છે એ સ્ટડ જેવી જ હોય છે, પણ એ બહુ મોટી હોય છે. એનાથી નાક સાથે મોઢું પણ ભરેલું-ભરેલું લાગે. આમાં નૉર્મલી ગોળ ડિઝાઇન વધારે ટ્રેન્ડમાં છે.